11 aangekeer oor gesteelde chroom(Foto: Arrive Alive) Elf verdagtes is Donderdag in Witbank in hegtenis geneem en die polisie het beslag gelê op chroom ter waarde van R5 miljoen. Arrive Alive berig ŉ span van die Witbank-polisie, Witbank-misdaadintelligensie en beamptes van Transnet het omstreeks 15:00 ŉ visenteringslasbrief uitgevoer. Vier kamers met gemynde chroom is op die perseel gevind. Die polisie het elf verdagtes in hegtenis geneem wat besig was om die chroom op ŉ vragmotor te laai. Die aanvanklike ondersoek het bevind dat die verdagtes deel is van ŉ groep wat glo chroom van treine tussen Ferro Metals Witbank en Richardsbaai in KwaZulu-Natal steel en smokkel. Multidisciplinary intelligence driven operation lead to the arrest of 11 suspects and recovery of chrome worth R5 million https://t.co/iVcnkXZocX #ArriveAlive #Operation #Chrome @SAPoliceService pic.twitter.com/rh38hJYzQk — Arrive Alive (@_ArriveAlive) April 29, 2022